

**KLASA: 944-06/25-01/9**

**URBROJ: 2176-4-02-25-3**

**Novska, 14. ožujka 2025.**

Na temelju članka 47. Statuta Grada Novske („Službeni vjesnik“ Grada Novske broj: 8/21, 13/23) i članka 6. Odluke o davanju na korištenje javnih površina i dijelova neizgrađenog građevinskog zemljišta u vlasništvu Grada Novska („Službeni vjesnik“ Grada Novske, broj 30/18) Gradonačelnica Grada Novske raspisuje

**JAVNI NATJEČAJ**

**za davanje na korištenje dijela javne površine**

**I.** Raspisuje se javni natječaj za davanje na korištenje dijela javne površine u Grada Novske u svrhu postavljanja kioska:

|  |  |  |  |
| --- | --- | --- | --- |
| Lokacija | Površina | Početni iznos godišnje naknade | Djelatnost |
| **Novska, dio javne površine u Radničkoj ulici između kbr. 2b i 2g, kč.br. 1067/5 k.o. Novska** | 12 m2 | 1.146,72 EUR | 47.62 Trgovina na malo novinama i ostalim periodičnim publikacijama, te papirnatom robom i pisaćim priborom (NKD 2007) |

Javni natječaj se provodi podnošenjem pisanih ponuda u zatvorenoj omotnici po postupku i uvjetima propisanim Odlukom o davanju na korištenje javnih površina i neizgrađenog građevinskog zemljišta u vlasništvu Grada Novske (“Službeni vjesnik”, broj: 30/18).

### II. ROK KORIŠTENJA

Na određeno vrijeme od 5 godina, počevši od dana solemnizacije ugovora o davanju na korištenje dijela javne površine.

### III. UVJETI NATJEČAJA

1. Pisanu ponudu mogu podnijeti pravne i fizičke osobe koje su registrirane za obavljanje djelatnosti za koju se natječu.
2. Ako ponuditelj na dan zaključenja javnog natječaja ima dugovanje prema proračunu Grada Novska njegova ponuda neće se uzeti u obzir prilikom odabira najpovoljnije ponude.
3. Ponuditelj je dužan prije podnošenja ponude uplatiti jamčevinu na račun Grada Novska **IBAN HR4023400091829300005, poziv na broj: 68-7706-OIB u iznosu od 114,67 EUR.**

1. Ponuditeljima čija ponuda ne bude prihvaćena jamčevina se vraća u roku 15 dana od konačnosti odluke o izboru najpovoljnijeg ponuditelja. Odabranom ponuditelju jamčevina se uračunava u iznos naknade za korištenje.
2. Gradonačelnica Grada Novska donosi odluku o najpovoljnijoj ponudi, a ponuditelji će o istoj biti obaviješteni u roku 8 dana.
3. Izabrani ponuditelj obvezan je s Gradom Novska zaključiti ugovor o davanju na korištenje dijela neizgrađenog građevinskog zemljišta u roku od 30 dana od dana donošenja odluke.
4. Ugovor o davanju na korištenje dijela neizgrađenog građevinskog zemljišta solemnizira se kod javnog bilježnika kao javnobilježnički akt o trošku korisnika.

### PONUDA

Pisana ponuda mora sadržavati:

1. naziv ponuditelja, OIB i adresa, naznaku osobe ovlaštene za zastupanje pravne osobe,
2. naznaku lokacije za koju se natječe,
3. ponuđeni iznos godišnje naknade za korištenje javne površine
4. naznaku djelatnosti koja će se obavljati u kiosku (prema NKD klasifikaciji 2007),
5. broj računa za povrat jamčevine u slučaju da ponuditelj ne bude odabran kao najpovoljniji na ovom javnom natječaju

Prilozi uz ponudu:

1. preslika osobne iskaznice za fizičke osobe ako je ponuditelj fizička osoba/ovjerenu presliku rješenja o obrtu ako je ponuditelj obrtnik/ izvadak iz sudskog registra ili ovjerenu presliku za pravne osobe,
2. dokaz o uplaćenoj jamčevini
3. idejno rješenje kioska s točnim dimenzijama

Ponude za natječaj podnose se u zatvorenoj omotnici na adresu: Grad Novska, Trg dr. Franje Tuđmana 2, 44330 Novska, uz naznaku „Ponuda na natječaj za davanje na korištenje dijela javne površine u svrhu postavljanja kioska – ne otvaraj “*u roku od 10 dana* od dana objave cjelovitog teksta javnog natječaja na web stranici: www.novska.hr i oglasnoj ploči.

Ponude će se otvarati idućeg radnog dana po isteku roka za podnošenje ponuda u 9.00 h u prostorijama Gradske vijećnice Grada Novske.

Kriterij za izbor najpovoljnije ponude je najviši iznos godišnje naknade za korištenje javne površine za ponuđenu lokaciju uz uvjet da ponuditelj ispunjava uvjete iz natječaja.

### Ova Odluka stupa na snagu danom donošenja.

**GRADONAČELNICA**

**Marija Kušmiš, mag.oec., v.r.**

**NAPOMENA:** Obavijest o raspisanom Javnom natječaju objavljena je u Narodnim novinama, broj 52 od 21. ožujka 2025. Javni natječaj otvoren je do 31. ožujka 2025., a ponude će se otvarati 1. travnja 2025. u 9,00 h u prostorijama Gradske vijećnice Grada Novske.